Adán Hrynkiewicz

Adán HRYNKIEWICZ (naskiĝis la  en Bonaero, mortis la ) (Pseŭd. Ergoto de Bonaero, Diego Selso, A. Rink kaj Adam Rink) estis argentina Esperantisto.

Li eklernis Esperanton aŭtodidakte en 1959, kaj de tiam multe verkis kaj aktivis.
 Esperantista agado 
Li estis unue instruisto de la angla, kaj sufiĉe mastris la francan kaj la rusan lingvojn. Tamen leginte artikolon pri Esperanto, verkita de Prof. Enrique Balech, li tuj aĉetis manlibron de Jorge Hess Sabe Ud. Esperanto, kaj rapide lernis la lingvon kaj tre entuziasmiĝis pri la afero. Tuj eniris en la “Bonaera Asocio de Esperanto”, fariĝis instruisto, membro de Argentina Esperanto-Ligo, poste dumviva membro de UEA, SAT, ktp.

Unue sub la plumnomo de “Diego Selso”, Hrynkiexicz komencis tre aktive verki, traduki kaj publikigi.

En la jaro 1967 li vojaĝis al Eŭropo kaj restis en Londono dum unu jaro kaj fariĝis helpsekretario en la sidejo de Brita Esperanto-Asocio. Li komencis multe publikigi en esperantaj revuoj kiel verkisto kaj grava polemikisto sub la plumnomo de Adam Rink.

Reveninte hejmen li plie reaktiviĝis kaj daŭrigis publikigadon en revuoj. En 1970 li gajnis la premion 'NovaTalento' en la Belartaj Konkursoj de UEA.

Poste por pli libera agado, li iom sendependiĝis kaj kun grupeto de kunlaborantoj fondis propran “Instituto de Esperanto”, kiu dum dudek kvin jaroj eldonis kvindekon da verkoj en Esperanto kaj multajn revuojn. Tiam li prenis novan plumnomon: Ergoto de Bonaero, kaj strebe laboradis pro la disvastigo de la internacia lingvo.

Jam en 1974 aperis “Ekflorado ĉe Plata Rivero" kun iom da historio pri la Movado en Argentino kaj ĝiaj ĉefaj verkistoj.

Tre kunlaboris en la “Argentina E-Lernejo” de Prof. Hugo Lingua (en Rosario) kaj kune al Horacio Re kaj Anastasio López Luna kaj aliaj kunlaborantoj eldonis grandan kvanton da verkoj.

En 1994, kiam li emeritiĝis, ne trovante pli da kunlaborantoj por daŭrigi agadón de la Instituto, li fermis ĝin kaj ĉesis aktivadon en la Movado.

Daŭrigis tamen ĝis lastatempe, kiel kritika komentaristo de la argentina literaturo kaj ĵurnalaro eldoninte monatajn bultenon kun liaj “pantunetoj” (speco de sonetoj) kaj famaj aliaj “ergotaĵoj”.

 Verkoj 

 Bonhumora injektilo, 1973
 Bonhumoraj piloloj, 1988
 Dua kanzonaro, 1965
 En la flamoj voluptaj de l'amo, 1966
 La friponeto de Tormes, 1973
 ¿Habla usted en Esperanto?, 1972
 Kalejdoskopa varieteto, 1974
 Kelkaj strofoj, 1963
 Laŭtema vortaro Esperanto - angla - franca - hispanaErgoto. Laŭtema vortaro: Esperanto, English, Français, Español. Eld. la aŭtoro, Buenos Aires, 1972., 1972
 La lomo por vidi Dion, 1991
 Mi avertas, 1986
 Mirinda lando, 1965
 Niaj plej grandaj verkistoj, 1966
 Originala romanaro en Esperanto, 1982
 Picaresca mundial: del lazarillo al periquillo, 1976
 Unua kanzonaro, 1965
Recenzoj
Pri Laŭtema vortaro Esperanto - angla - franca - hispana

Pri ¿Habla usted en Esperanto?

 Eksteraj ligiloj 
 Verkoj de kaj pri Adán Hrynkiewicz en la Kolekto por Planlingvo kaj Esperantomuzeo 
 Nekrologo

 Referencoj 

Kategorio:Argentinaj esperantistoj
Kategorio:Esperanto-verkistoj
Kategorio:Esperantlingvaj poetoj